Tónlistarkonan Bríet var sigursæl á íslensku tónlistarverðlaununum í gærkvöld, og sendi þeim ótvíræð skilaboð sem hafa efast um hvort hún semji textana sína sjálf. Hljómsveitin Sigur Rós fékk heiðursverðlaun.
Verðlaunin voru afhent í hollum í gærdag, en upptökur af verðlaunaafhendingunum leiknar innan um beina sjónvarpsdagskrá úr Hörpu. Meðal sigurvegara voru hljómsveitin HAM, sem fékk verðlaun fyrir rokklag ársins, Víkingur Heiðar var valinn tólnistarflytjandi ársins í flokki sígildrar tónlistar, Ingibjörg Turchi fékk verðlaun fyrir bestu plötu ársins í flokki djass- og blústónlistar, Högni Egilsson var valinn söngvari ársins í popp- og rokkflokknum og Bubbi Morthens var tónlistarflytjandi ársins í sama flokki. Best popplagið var lagið Think About Things með Daða og Gagnamagninu.
Hljómsveitin Sigur Rós fékk heiðursverðlaunin í ár fyrir framlag sitt til íslenskrar tónlistar.
Sagði Kjartan Sveinsson, fyrrverandi liðsmaður sveitarinnar, sem talaði fyrir hönd hópsins á sviðinu. Hann hvatti tónlistarfólk til að gæta að innbyrðis samstöðu, enda geti verið erfitt að fóta sig í flóknum tónlistarbransa þegar lífið snýst um að skapa - og hann nýtti tækifærið til að hnýta í skattrannsóknina sem liðsmenn sveitarinnar sættu.
Sigurvegari kvöldsins var hins vegar Bríet, sem var tilnefnd til sjö verðlauna og hlaut þrenn, fyrir poppplötu ársins, söngkonu ársins, og textagerð. Hún rak löngutöng framan í myndavélina þegar hún veitti síðastnefndu verðlaununum viðtöku og sagði:
Bríet tróð svo upp á hátíðinni og flutti lagið Djúp sár gróa hægt.
Söngkonan Bríet gaf þeim fingurinn sem höfðu efast um að hún semdi textana sína sjálf, þegar hún vann verðlaun fyrir textagerð á íslensku tónlistarverðlaununum í gær.